Borgengården i Skien

Borgengården i Skien er en bygning som ligger på hjørnet av Prinsessegata og Hesselberggata. Den er bygget i en iøynefallende nybarokk stil, og ble tegnet av arkitekten Finn Knudsen. 

Det var grosserer Ole Halvorsen Holta (f. 4/12-1851 - d. 17/7-1928) som lot huset bygges i 1896, og bygget ble den gangen kalt Holtagården. Ole H. Holta hadde i 1894 flyttet hjem til gården Tunga på Notodden etter å ha vært med på å kjøpt konkursboet etter Tinfos Papirfabrik AS. 

Da det meste av hans tid gikk med til å redde og bygge opp igjen Tinfos Papirfabrik og etablere nye Tinfos selskaper og kraftstasjoner hadde han behov for å ha et sted å overnatte når han i forretninger måtte reise ned til Skien. For å ha et representativt sted i byen for overnatting og forretninger fikk han arkitekt Finn Knudsen til å tegne og oppføre bygget.

Da grossererens datter Gunhild giftet seg med major Sigurd Rangvald Borgen (f. 14/12-1876 - d. 7/10-1934) , fikk de kjøpe bygningen av Gunhilds far i 1924 for kr. 24.000,-. Bygget fikk da sitt nåværende navn. 

I 2020 ble Borgengården V/Ole Lerbrekk tildelt kulturminnefondets plakett (Plaketten utdeles til utvalgte prosjekter som har utmerket seg særskilt i både bevarings- og formidlingsarbeid) Akrylmaling ble fjernet og bygget ble (remineralisert) med silikatmaling.

Referanser

Eksterne lenker
 Fra Skiens murarkitektur: Borgengården, Cappelens gate 2, arc!  Besøkt 13. mars 2022
Gjev utmerkelse til Borgengården. Kulturminnefondet.no, 5. desember 2019. Besøkt 13. mars 2022

Byggverk i Skien
Byggverk fullført i 1896